projecte-aina/catalan_government_crawling huggingface dataset:
El dia 25 de maig es va reunir el comitè directiu de la Secció d'arxius de l'Esport del Consell Internacional d'Arxius.
Aquesta reunió comptà amb l'assistència de la presidenta, Sra.
Fina Sola i el vicepresident, Sr.
El confinament provocat per la COVID-19 va provocar l'ajornament del II Seminari Internacional d'Arxius de l'Esport que s'havia de celebrar a Girona a finals del mes de març.
En aquest marc, era previst desenvolupar la reunió anual de la secció d'arxius de l'esport de l'ICA, però malauradament, també es va ajornar.
En la reunió, celebrada el 25 de maig, es van exposar aspectes relacionats amb les diferents línies d'actuació de la Secció com són les actuacions de projecció dels arxius de l'esport, relació amb altres seccions de l'ICA i institucions vinculades amb la història de l'esport, l'elaboració i publicació del directori d'arxius, la millora de la pàgina web de la secció en el marc del portal de l'ICA i l'impulsa de les xarxes socials, especialment el Twitter.
Finalment, s'acordà, una nova reunió al setembre en la qual es tractaran en profunditat alguns d'aquests temes i es valorarà la situació dels arxius de l'esport una vegada superats els períodes de confinament.
La Festa Major és un esdeveniment central per Vilafranca del Penedès i la població de la comarca.
Celebrada a finals d'agost, coincidint amb la festivitat de Sant Felix, patró de la vila, es tracta d'una festa consolidada que s'ha guanyat un lloc al calendari popular de tota Catalunya.
La situació actual ens porta a plantejar-nos com transcorrerà aquest esdeveniment i és per això que des de l'Arxiu Comarcal de l'Alt Penedès hem volgut fer una petita exhibició amb la qual volem transmetre l'ambient de la Festa Major a través de la mirada que ens aporten les fotografies que conservem als nostres dipòsits.
Es tracta de fotografies que hem valorat interessants perquè creiem que ens permeten evocar-vos una moment tan apreciat de l'any.
Podeu accedir a l'exposició fent click a l' enllaç.
Consultables al portal Arxius en línia
Portada del programa de la festa de barri de la plaça Vella dissenyada per Francesc Guinovart Aymerich, 1983.
Salutació de la comissió del barri de la plaça Nova i Barceloneta del programa de la festa de 1965.
Les festes populars per la vuitada de Corpus tenen una gran tradició al Vendrell, les processons de l'octava de corpus i les festes de barri vinculades a l'anomenada festa del Pa Beneït, d'origen medieval, relacionada amb el calendari agrícola, per la vuitada de Corpus es feia la benedicció de la farina vella abans de segar el blat nou.
Les festes de barri es troben documentades el 1789 i l'ordre de la celebració dels barris el 1853 en la consueta de la parròquia de Sant Salvador del Vendrell estudiada per l'historiador Salvador Caralt Salvó.
Les característiques d'aquestes festes s'ha mantingut amb el temps tot i adaptant-se al gustos de cada moment: toc de matinades, cercavila amb orquestra per reclamar a les parelles del Pa Beneït que formaven comitiva cap a l'església, s'oficiava missa i es beneïen les coques, cercavila pels carrers amb gralles i orquestra, les parelles passaven per les cases del barri a oferir el pa beneït –la coca- i recollir el donatiu que ajudava a cobrir les despeses de la festa, ball vermut i a la tarda, festa infantil amb jocs de cucanyes i més tard, la processó de l'octava de corpus i al vespre el ball amb orquestra.
Les comissions de joves de cada barri les organitzava introduint activitats noves.
Així el 1943 el barri de la plaça Nova va organitzar un concurs de patinatge.
El 1946 la plaça Vella organitzà una volta ciclista i el 1947 inicià la tradició de la confecció i l'encesa d'una falla que fa repàs amb humor d'esdeveniments de la vila i es fan comentaris satírics.
Amb el temps, la falla es va consolidar i estenen a altres barris fins convertint-se en un referent de la festa.
A la dècada dels anys 50, es deixarà de fer la missa, només la benedicció de les coques i era costum fer un concurs de capelles (5o pessetes el 1r premi i 25 pessetes el segon premi).
En la dècada dels anys 60 hi ha dificultats en la formació de les comissions de joves de cada barri i el 1964 la participació del Centre d'iniciatives i Turisme del Vendrell ho va revitalitzar.
A la dècada dels anys 70, la festa es trasllada a la primera setmana de juliol, data que es manté avui dia.
Enguany les circumstàncies de la pandèmia fan fet que no es puguin veure la comitiva de parelles vestides per l'ocasió: les noies amb mantellina i clavells que porten la coca i els nois amb un clavell a la solapa.
Una bona de manera de recordar el que ha estat aquesta festa és consultar el programes de la festa dipositats a l'Arxiu Comarcal del Baix Penedès al portal Arxius en línia ( cliqueu aquí ):
Conferència en línia interactiva "FAMILY PHOTO TALKS.
Com desvelar el relat de la fotografia familiar" a càrrec de Susanna Muriel, arxivera especialitzada en fotografia familiar.
FAMILY PHOTO TALKS és una activitat participativa que consisteix en compartir i expandir el relat d'una fotografia familiar.
Anant més enllà del seu contingut icònic, les imatges familiars son observades a partir del seu context de custòdia o emmagatzematge, així com des de l'ús i vivències que transporten.
Descobrirem com les degradacions i alteracions de les fotografies familiars, arxivades amb materials i condicions domèstiques, ens parlen de la significació d'aquestes fotografies en la memòria d'una família.
Us convidem a un viatge des de l'exterior de les fotografies cap a l'interior de les imatges.
Dia i hora: 7 d'octubre de 2020, de 11 a 13 h, plataforma TEAMS.
Inscripció: Arxiu Comarcal del Vallès Oriental, 93 861 19 08
C/e: [EMAIL] (inscripció gratuïta)
Al fons de la Baronia de Montbui trobem aquest interessant document titulat: Compte del que ha pagat lo clavari per lo socorro de Gerona.
Es tracta, doncs, de l'aportació la baronia per pagar soldats que anaven a ajudar la ciutat de Girona, la qual estava assetjada per l'exèrcit francès.
Era un episodi de la Guerra dels Segadors.
Aquesta senyoria estava formada pels pobles Santa Eulàlia de Ronçana, Lliçà d'Amunt, l'Amella, Bigues i Riells, entre altres.
Cal anotar que en aquella època en català Girona s'escrivia Gerona, tal com podem veure.
Títol: Compte del que ha pagat lo clavari per lo socorro de Gerona
Pergamí datat el 20 de gener de 1600 pertanyent al fons patrimonial del mas Carbonell, de Santa Maria de Palautordera.
Es tracta de la venda d'una peça de terra situada a l'esmentada localitat, feta per Joan Estaper a favor de Segimon Susqueda, tots dos de Sant Celoni.
Es tracta d'un dels 44 pergamins dels fons d'aquesta masia que tenia propietats al Vallès però també al Maresme.
També conté dos documents en paper.
La cronologia del fons va de 1344 a 1637.
Títol: Pergamí del mas Carbonell de Santa Maria de Palautordera
Pergamí del mas Carbonell de Palautordera, 1600
Es tracta d'un ban del general Martínez Campos, capità general de Catalunya, oferint l'indult als carlins que es presentin amb armes o cavalls.
Va ser enviat a la majoria dels ajuntaments catalans a les acaballes de la tercera guerra carlina.
Està datat a Barcelona el 13 de maig de 1875.
Títol: Ban oferint l'indult als voluntaris carlins
Ban de la guerra carlina, 1875, Ajuntament de Castellterçol
Important personatge del franquisme al Baix Vallès, ja que fou alcalde de Sant Fost de 1942 a 1952, i cap local del Movimiento (Falange) a Mollet durant la mateixa època.
També va ser gerent i directiu de l'empresa tèxtil Sedes Fàbregues de Mollet.
Aquest fons conté 10 metres lineals de documents, impresos, retalls de premsa i revistes del període 1916-1987.
Títol: Documents del fons personal Josep Molas
Documents del fons personal Josep Molas
El fons de l'Hemeroteca Municipal Josep Móra va ser dipositat a l'ACVO segons el conveni de gestió signat el 2005.
Es tracta d'un voluminós fons que arrenca de la col·lecció inicial del Sr.
Conté la pràctica totalitat de premsa local i comarcal editada a Granollers i a la resta del Vallès Oriental des del 1882.
També compta amb un important col·lecció de monografies locals que cada dia es va ampliant amb les novetats que van publicant-se.
És un dels fons més consultats actualment pels usuaris de l'ACVO.
Títol: Fons de l'Hemeroteca Municipal Josep Móra
Fons de l'Hemeroteca Municipal Josep Móra
A la col·lecció de documents de l'ACVO hi ha un curiós cadastre de Parets del Vallès de 1784.
El cadastre de cada poble era una relació dels propietaris i dels impostos que pagaven a l'administració reial.
Aquest impost, creat per l'administració borbònica, és un precedent històric de l'actual IBI (impost sobre els béns immobles) i que grava la propietat de cases, pisos i finques.
El document en qüestió, del qual mostrem la primera pàgina, permet saber quins eren els propietaris de Parets en aquell moment i què pagaven pels seus immobles.
Seu de l'Arxiu Comarcal del Vallès Oriental
L'Arxiu Comarcal del Vallès Oriental (ACVO), inaugurat el 30 de setembre de 2005, forma part de la Xarxa d'Arxius Comarcals de la Generalitat de Catalunya i és gestionat conjuntament pel Consell Comarcal del Vallès Oriental i per l'Ajuntament de Granollers, d'acord amb el conveni signat el 29 de desembre del mateix any entre el Departament de Cultura, el Consell Comarcal del Vallès Oriental i l'Ajuntament de Granollers.
La capacitat de l'ACVO és de 10.000 metres lineals de prestatgeria en armaris compactes dels quals actualment n'hi ha 5700 d'ocupats.
Entre els fons documentals més importants dipositats a l'Arxiu podem destacar els dels Ajuntaments d'Aiguafreda, Castellterçol, Granollers, Santa Eulàlia de Ronçana i Tagamanent; la documentació del Consell Comarcal del Vallès Oriental, el fons de l'arxiu de protocols notarials del districte de Granollers, els fons dels Jutjats de Primera Instància de Granollers i Mollet, la documentació de l'Oficina Comarcal del Departament d'Agricultura o la documentació de les Cambres Agràries de diversos pobles.
També cal destacar el fons fotogràfic de la revista Sport Comarcal, els fons patrimonials o de masies que contenen prop de 400 pergamins que van del segle XII al XVII, o el fons de la Baronia de Montbui, integrada per les poblacions de Santa Eulàlia, Bigues, Riells, L'Ametlla, Lliçà d'Amunt, Palaudàries i Sant Mateu de Montbui, i diversos fons personals.
L'ACVO custodia igualment un important fons d'hemeroteca i una col·lecció de monografies locals que es van actualitzant.
L'ACVO comparteix instal·lacions amb l'Arxiu Municipal de Granollers, que hi té dipositat una part del seu fons documental, hemerogràfic i d'imatges.
Bona part dels fons de l'ACVO es poden visualitzar a internet a través dels portals Arxius en Línia i XAC Premsa.
Horari habitual d'atenció al públic: de dilluns a dijous, de 9 a 14 h i de 15.30 a 18 h, divendres, de 9 a 14 i de 15.30 a 17 h.
Horari d'estiu: de juny a setembre, de 8 a 15 h.
Al mes d'agost acostuma a tancar algunes setmanes.
Es recomana informar-se i programar la visita abans de venir.
Agost de 2020: tancat del 7 al 31 d'agost
Des de la sortida del confinament, al mes de juny de 2020, les consultes presencials s'han de sol·licitar amb cita prèvia a través del nostre correu electrònic o trucant per telèfon.
Mentre duri aquesta situació de pandèmia l'horari d'atenció al públic és de dilluns a divendres, de 9 a 14 h.
A càrrec de la professora M. Àngels Pérez Samper, catedràtica d'Història Moderna de la Universitat de Barcelona
El proper 8 de juny, dijous, a les 19 h tindrà lloc a l'Arxiu Comarcal del Vallès Oriental (Granollers) la conferència titulada "L'alimentació catalana, segles XVI-XVIII, segons receptaris i diverses fonts d'arxiu".
La professora Pérez Samper és especialista en història de l'alimentació i la cuina a la Catalunya del Renaixement i el Barroc.
Ha publicat diversos estudis al respecte, basant-se sempre en l'estudi de manuscrits i llibres antics.
Lloc: Arxiu Comarcal del Vallès Oriental, C/ Olivar, 10, 08402 GRANOLLERS
Un nou exemplar del butlletí de l'Arxiu Comarcal del Vallès Oriental
S'acaba de publicar el butlletí número 16 de l'Arxiu Comarcal del Vallès Oriental amb les notícies més destacades de l'any 2017, així com les seccions habituals corresponents a arxius municipals o l'entrevista a un usuari.
Aquesta revista conté informació sobre els ingressos de fons, treballs de descripció, digitalització i restauració o activitats diverses.
Inclou també una entrevista a Josep Anton Ferrer "Paton", que està fent un treball de recerca sobre la història de l'Handbol Granollers.
Els arxius municipals de Granollers, l'Ametlla del Vallès i Les Franqueses han aportat també informació sobre les novetats més destacades.
Durant la Setmana Internacional dels Arxius es podrà visitar a l'Arxiu Comarcal del Vallès Oriental una exposició de documents curiosos i emblemàtics dipositats en aquest centre documental
Acadèmia familiar de Mollet del Vallès, 1913
Entre els documents mostrats per l'Arxiu Comarcal hi ha el pergamí més antic, del 1184 i relatiu a Llerona, una carta sobre el setge de Barcelona de 1651 en què es demana ajut als pobles de la baronia de Montbui, i algunes fotografies curioses com una d'uns escolars de Mollet de 1913 o l'equip juvenil del futbol de Granollers de 1925.
Mostra de documents antics i curiosos de l'Arxiu Comarcal (pergamins, manuscrits, documents, fotografies antigues), amb motiu de la Setmana Internacional dels Arxius.
Data: 6 al 10 de juny de 2011, de 9 a 14 h, 8 de juny també de 15 a 18 h
Lloc: Arxiu Comarcal del Vallès Oriental, carrer de l'Olivar, 10, Granollers
Xerrada seguida de col·loqui on Marta Albà, arxivera ens parlarà de la seva experiència en les activitats de difusió en el seu arxiu municipal.
Data: 16 de març de 2011, a les 11 h
Lloc: Arxiu Comarcal del Vallès Oriental, Carrer Olivar, 10, Granollers
La conferència serà a càrrec de Xavier Pérez, director de l'Arxiu Comarcal del Vallès Oriental, a l'Ateneu Gran de Mollet, dilluns 9 de juny, a les 18h.
El 9 de juny, a les 18 hores, a l'Ateneu Gran de Mollet (Carrer Gaietà Vinzia, 3), el director de l'Arxiu Comarcal del Vallès Oriental, Xavier Pérez, pronunciarà una xerrada sobre el mapa més antic conegut fins ara del Baix Vallès.
Aquest plànol fou elaborat amb motiu d'un plet judicial entre el monestir cartoixà de Montalegre i uns particulars.
En ell es poden veure representats camins, carreteres, rius, torrents i nuclis de poblacions com Mollet, Martorelles, Sant Fost, Gallecs, Santa Perpètua i la Mogoda.
Es tracta d'un interessant exemple de la cartografia rural catalana de principis del segle XVIII.
Aquesta conferència ha estat organitzada pel Centre d'Estudis Molletans.
Aquest mes de juny s'ha publicat el número 13 del butlletí de l'Arxiu Comarcal del Vallès Oriental, amb notícies diverses sobre aquest arxiu i sobre arxius municipals.
En aquest butlletí s'informa dels últims ingressos de fons i documents, es presenta el balanç del 2013 i es fa un repàs a les activitats i a la feina feta els sis primers mesos de l'any.
A l'apartat dels arxiu municipals trobem informació dels arxius de Granollers, Caldes de Montbui, Martorelles, Montornès del Vallès i la Roca del Vallès.
També hi ha una interessant entrevista al notari Pere Pineda, usuari habitual del nostre arxiu, on fa recerca històrica des de fa uns anys
La trobada anual d'arxivers municipals de la comarca tindrà lloc el 20 de novembre a l'Arxiu Comarcal del Vallès Oriental
Periòdicament es celebra la Trobada d'Arxivers Municipals del Vallès Oriental, que organitza l'Arxiu Comarcal del Vallès Oriental.
La última reunió havia tingut lloc l'any 2012.
Enguany, el tema a posar en comú serà "La difusió dels arxius a Internet: les nostres experiències".
Alguns dels arxius municipals mostraran les seves pàgines webs, el seu contingut i funcionament, normalment incloses dins del lloc web dels ajuntaments corresponents.
La presència a la xarxa és avui dia essencial per a difondre els nostres arxius i per a donar servei als nostres usuaris.
Durant el mes de gener diversos grups d'estudiants de segon d'ESO de centres de secundària de Granollers han visitat les instal•lacions de l'Arxiu Comarcal.
Un total de 270 alumnes de l'Escola Municipal del Treball, EDUCEM, L'Estel i Escola Pia de Granollers han visitat darrerament l'ACVO on han pogut veure una mostra de documents significatius i visitar algunes dependències com la sala de consulta i un dels dipòsits.
Van rebre les explicacions per part del director del centre, Xavier Pérez.
Han estat unes visites coordinades pel Servei Municipal d'Educació de l'Ajuntament de Granollers dins el programa "Paraules Per a vuit espais".
L'Arxiu Comarcal del Vallès Oriental organitza un taller sobre digitalització d'arxius fotogràfics familiars, que imparteix l'especialista Dídac Cortina, col·laborador de l'Institut d'Estudis Fotogràfics de Catalunya
El dissabte 9 de maig tindrà lloc a l'Arxiu Comarcal del Vallès Oriental el taller "Com digitalitzo el meu arxiu familiar?", de 10h a 14h.
1-Introducció a l'espai de treball ideal.
2-Identificació i conservació del nostre material (negatius, positius, estat de conservació, etc.).
4-Processos de digitalització (escanejat negatiu, blanc i negre, color, per càmera).
5-Organització i emmagatzematge d'un arxiu fotogràfic digital.
El cost de la matrícula és de 15 euros.
Recentment han estat donats a l'Arxiu Comarcal del Vallès Oriental un conjunt de divuit pergamins de tipus patrimonial que van dels anys 1332 al 1639
Un particular ha donat a l'ACVO un conjunt de divuit documents en pergamí.
Es tracta, en la seva majoria, d'escriptures de compra-venda i establiments de terres a la zona de Sant Celoni i Santa Maria de Palautordera.
Entre els atorgants s'ha pogut identificar els cognoms Torrent, Cornell, Foguet, Verdaguer, Pou, Ramis, Andreu, Coll, Vilar, Blanch Gurri i Puigvert, entre d'altres.
El document més antic és del 1332 i fou atorgat per Ponç de Gualba, senyor del castell de Montnegre.
Amb aquesta donació, el fons de pergamins de l'ACVO és ara de 390 unitats
El dia 10 de novembre de 2016 va tenir lloc la trobada bianual d'arxivers i arxiveres municipals de la comarca a l'Arxiu Comarcal del Vallès Oriental
Enguany es van debatre dos temes d'actualitat per a la nostra professió: La llei 39/2015, la seva incidència en l'administració electrònica i el paper dels arxivers i El nou quadre de classificació de la documentació municipal.
Assistiren el director de l'Arxiu Comarcal, l'arxivera del Consell Comarcal i els arxivers i arxiveres municipals de Caldes, Canovelles, Cardedeu, la Garriga, Granollers, Mollet, Montmeló, Montornès i la Roca.
La trobada ha estat molt profitosa i satisfactòria per a tots els assistents.
S'acaba d'editar el butlletí número 15 de l'Arxiu Comarcal del Vallès Oriental amb les notícies més destacades de l'any 2016
Aquesta publicació inclou informació sobre els ingressos de fons, treballs de descripció, digitalització i restauració o activitats diverses.
Inclou també una entrevista a Anna Español Costa, conservadora de la British Library de Londres i que va treballar fa uns anys a l'ACVO, així com una altra a Enric Garcia-Pey, estudiós de la toponímia del Vallès Oriental.
Els arxius municipals de Granollers i Mollet del Vallès també tenen els seus respectius apartats on informen sobre les novetats més destacades.
Cliqueu aquí per a consultar el butlletí núm.15
El butlletí inclou també les seccions habituals corresponents a arxius municipals o l'entrevista a un usuari.
L'Arxiu Comarcal del Vallès Oriental (ACVO) organitza un taller de cal·ligrafia a càrrec de Berta Blasi
L'ACVO organitza un Taller de cal·ligrafia pel pròxim 29 de març a les 17h.
Aquest taller tindrà una durada de 3 hores i anirà a càrrec de Berta Blasi.
El taller consistirà en aprendre a traçar les lletres d'alguns dels alfabets més populars i antics (gòtica rotunda i nocions de carolina i itàlica).
S'utilitzaran plomins que després els alumnes podran endur-se a casa per continuar practicant.
Les places són limitades, cal inscriure's abans del 24 de març i pagar una matrícula de 10 euros.
Classificació i descripció del fons de la revista "Sport Comarcal"
Fons d'imatges "Sport Comarcal"
Aquests últims dies estem treballant en la classificació i descripció d'un dels fons d'imatges més importants de l'Arxiu Comarcal: el fons de la revista "Sport Comarcal".
Aquest fons compta amb més de 10.000 imatges de competicions esportives i clubs de quasi tots el pobles de la nostra comarca, dels anys 1960 a 2011.
Esperem que en els propers mesos puguem posar-ho a l'abast del públic
L'Arxiu Comarcal ha publicat els volums 4, 5 i 6 de l'Inventari d'Onomàstica del Vallès Oriental
Enric Garcia-Pey amb els nous volums
L'Arxiu Comarcal del Vallès Oriental ha publicat la segona entrega de l' INVENTARI GENERAL D'ONOMÀSTICA DEL VALLÈS ORIENTAL, en concret els toms 4 (Cassi-Crestalló), 5 (Creu-Feliuà) i 6 (Feliuada-Giravolts).
Aquesta obra és de caràcter enciclopèdic i recull de forma alfabètica els topònims (noms de turons, boscos, camps, masies i cases) de tots els pobles del Vallès Oriental.
S'ha fet una edició limitada en paper destinada a alguns arxius, biblioteques i Universitats (UB i UAB).
Com ja es va explicar en el seu dia els particulars que vulguin tenir aquesta obra la podran aconseguir en suport digital quan s'acabin d'editar els 16 volums dels quals es compon.
L'Inventari General d'Onomàstica del Vallès Oriental és el fruit de 40 anys de recerca i estudi per part del granollerí Enric Garcia-Pey, que fa de la nostra comarca l'única de Catalunya a tenir una obra d'aquesta envergadura.
L'ACVO organitza un taller d'arxiu i conservació de fotografies de l'àlbum familiar
Amb motiu de la celebració de la Setmana Internacional dels Arxius, el dimecres 5 de juny tindrà lloc un Taller sobre com organitzar i conservar les fotografies familiars.
Es tracta d'una sessió on es combina la teoria i la pràctica sobre l'ordenació i classificació del nostre arxiu de fotografies familiars i les millors condicions per la seva conservació a llarg termini.
La formació estarà a càrrec de Susanna Muriel, arxivera de col·leccions fotogràfiques.
Amb motiu del Dia Internacional dels Arxius, els dies 9, 10 i 11 de juny, l'Arxiu Comarcal del vallès Oriental realitzarà una jornada de portes obertes i una mostra de documents antics i curiosos
Dipòsit gran de l'Arxiu Comarcal
Aquestes jornades tenen com a objectiu mostrar al públic les nostres instal·lacions (sala de consulta, sala d'actes, zones de treball, dipòsits documentals i dipòsits de fotografies i de plànols) i també una selecció de documents antics i curiosos (el pergamí més antic i el més gran, manuscrits diversos, protocols notarials, documents municipals, revistes locals...).
L'horari de visita serà de 9 a 14 h.
Serà una bona oportunitat per a conèixer l'Arxiu Comarcal del Vallès Oriental, el seu funcionament i les seves instal·lacions.
S'han publicat els tres primers volums de l'Inventari General d'Onomàstica del Vallès Oriental, obra del granollerí Enric Garcia-Pey i Pey, editats per l'Arxiu Comarcal
Presentació del llibre al Museu de Granollers
Es tracta de la culminació de més de 40 anys de treball de camp de l'autor, que ha recorregut tots els pobles de la comarca parlant amb desenes de persones i consultant arxius particulars i públics.
Ara, editat per l'Arxiu Comarcal i el Consell Comarcal del Vallès Oriental, veuen la llum els tres primers toms d'una sèrie de quinze.
S'ha fet una edició en paper molt limitada destinada a certes biblioteques i arxius.
El primer volum inclou, a més de les entrades onomàstiques corresponents, un llistat d'abreviatures i una de les fonts arxivístiques i bibliogràfiques.
Les persones i institucions interessades a obtenir-ne exemplars poden encarregar-los a l'Arxiu Comarcal.
També, en acabar la publicació en paper, es farà una edició en suport digital.
L'acte de presentació, realitzat al Museu de Granollers el 19 de gener de 2018, va ser un èxit de públic, amb més de 120 persones omplint la sala d'actes, amb presència del mateix autor, del president del Consell Comarcal, de l'alcalde de Granollers, del president de la Societat d'Onomàstica i de l'historiador Joan Garriga que va fer la presentació de l'obra i de l'autor.
L'acte fou presentat pel director de l'Arxiu Comarcal.
Ha estat un brillant colofó a la feina constant de tota una vida.